**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ԱՎԱԳԱՆՈՒ 11 ՓԵՏՐՎԱՐԻ 2025Թ-Ի «ԹԱԼԻՆ ՀԱՄԱՅՆՔԻ ԱՎԱԳԱՆՈՒ 25.12.2024Թ.-Ի <<ԹԱԼԻՆ ՀԱՄԱՅՆՔԻ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ԵՎ ՀԱՄԱՅՆՔԱՅԻՆ ՀԻՄՆԱՐԿՆԵՐԻ 2025 ԹՎԱԿԱՆԻ ԿԱՌՈՒՑՎԱԾՔԸ, ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ>> N 197-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» N 05-Ա ՈՐՈՇՄԱՆ ԹԻՎ 22 ՀԱՎԵԼՎԱԾՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է <<Նորմատիվ իրավական ակտերի մասին>> 33-րդ և 34-րդ հոդվածներով սահմանված կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում էԹալին համայնքի «Կոմունալ բարեկարգման ծառայություն» համայնքային հիմնարկի հաստիքացուցակում կատարել փոփոխություն՝ ավելացնել ցերեկային պահակի մեկ հաստիքային միավոր, Մաստարայի գերեզմանոցի պահպանության համար։

Ելնելով վերոգրյալից, համայնքի ավագանու քննարկմանն է ներկայացվում Թալին համայնքի ավագանու 11 փետրվարի 2025թ-ի N 05-Ա որոշման մեջ փոփոխություններ կատարելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**
Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**
Ավագանու որոշման նախագծի ընդունման դեպքում համայնքի բյուջեում ծախսերը կավելանան ամսեկան 150,0 հազար դրամի չափով:

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

**Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում ակնկալվում է կոմունալ բարեկարգման ծառայությունների մատուցման որակի բարելավում։